《裁衣行》
明代·刘秩

裁衣须裁短短衣，短衣上马轻如飞。
缝须缝袖窄窄袖，袖窄弯如不碍肘。
短衣窄袖样时新，殷勤寄与从军人。
愿郎着衣便如马，破敌长驱古城下。
明年佩印披紫绯，裁衣不比从军时。

作者简介：元明间江西丰城人，字伯序。朱元璋吴元年，授典签，出为武安州同知。未行，改知崇明州。奏免租课酒税，大得民心。寻以提点盐法被诬下狱。事白，弃官归。工诗，有《听雪篷诗集》。